Westland Welkin

Το Westland Welkin ήταν βρετανικό δικινητήριο βαρύ μαχητικό μεγάλου ύψους πτήσης (η αγγλική λέξη welkin σημαίνει "θόλος του ουρανού", δηλαδή τα ανώτερα στρώματα της ατμόσφαιρας"welkin, n.". OED Online. September 2013. Oxford University Press. (accessed 13 September 2013).). Αναπτύχθηκε στις αρχές του Δευτέρου Παγκοσμίου Πολέμου προκειμένου να αντιμετωπίσει τα αναγνωριστικά μεγάλου ύψους Junkers Ju 86P της Luftwaffe, καθώς και σαν αντίμετρο σε περίπτωση που οι Γερμανοί επιχειρούσαν βομβαρδισμούς από πολύ μεγάλα ύψη.Janes Fighting Aircraft of World War II, p 146 Παρήχθη μικρός αριθμός Welkin διότι η γερμανική αεροπορία δεν πραγματοποίησε τέτοιου είδους βομβαρδισμούς.

 Σχεδιασμός και ανάπτυξη 
Η κατασκευάστρια πρότεινε το σχέδιο P.14, που βασίζονταν στο προγενέστερο Westland Whirlwind, προκειμένου να καλύψει την απαίτηση F.4 του Υπουργείου Αεροπορίας. Επρόκειτο για ένα μεσοπτέρυγο δικινητήριο αεροσκάφος με πτέρυγες πολύ μεγάλου εκπετάσματος (21 m) και πιλοτήριο υπό πίεση, προκειμένου να σε πολύ μεγάλα ύψη (περ. στα 12.000 m). Στα 1941 το Υπουργείο ζήτησε την κατασκευή δύο πρωτοτύπων, που θα συμμετείχαν σε συγκριτικές δοκιμές με το ανταγωνιστικό Vickers Type 432. Προωθούνταν από κινητήρες  Rolls Royce Merlin Mk.76/77 και ήταν οπλισμένο με τέσσερα πυροβόλα Hispano των 20 mm.Green and Swanborough, The Complete Book of Fighters, p. 593-594

 Επιχειρησιακή ιστορία 
Όταν τα Welkin Mk.I ήταν έτοιμα να ενταχθούν σε παραγωγή, είχε καταστεί πλέον σαφές ότι η Luftwaffe δεν θα πραγματοποιούσε βομβαρδισμούς από μεγάλα ύψη. Αυτό είχε σαν συνέπεια να ολοκληρωθούν μόνο 77 αεροσκάφη, τα οποία δεν αξιοποιήθηκαν επιχειρησιακά. Δύο στάλθηκαν για εκπαίδευση πληρωμάτων στην αεροπορική βάση του Wittering. Πρωτάθηκε η ανάπτυξη μιας έκδοσης νυχτερινού μαχητικού, αλλά δεν εντάχθηκε σε παραγωγή. Η ύπαρξη των Welkin αποκαλύφθηκε στο κοινό μόνο μετά το τέλος του πολέμου.Flight June 2Ist, 1945 "New Aircraft Types"

Τα κυριότερα προβλήματα του αεροσκάφους αφορούσαν την συμπίεση στο κόκπιτ και τις πτέρυγές του, που είχαν μεγάλο πάχος και εκπέτασμα, με αποτέλεσμα να είναι πολύ εύκολο να παρουσιασθεί κατάσταση απώλειας στήριξης (stall).

 Εκδόσεις 
 Welkin Mk.I
 Αεροσκάφος παραγωγής

 Welkin NF.Mk.II
 Πρωτότυπο νυχτερινό μαχητικό

 Χρήστες 
 Ηνωμένο Βασίλειο
 RAF

 Δείτε επίσης 

 Αεροσκάφη που σχετίζονται με την ανάπτυξη του Welkin 
 Westland Whirlwind

 Παρόμοια αεροσκάφη 
 Vickers Type 432
 Hütter Hü 211

 Κατάλογοι 
 Κατάλογος μαχητικών αεροσκαφών

 Σημειώσεις 

 Παραπομπές 


 Βιβλιογραφία 

 Goulding, James and Robert Jones. "Meteor, Whirlwind and Welkin". Camouflage and Markings: RAF Fighter Command Northern Europe, 1936–45. London: Ducimus Books, 1971. ISBN 0-903234-00-9.

 James, Derek N. Westland: A History. Gloucestershire UK: Tempus Publishing Ltd., 2002. ISBN 0-7524-2772-5.
 Mondey, David. Westland (Planemakers 2). London: Jane's Publishing Company, 1982. ISBN 0-7106-0134-4.

 Webb, D. Collier. "Tested & Failed, Flight Test Accidents of the 1940s-1960s: Westland Welkin." Aeroplane Monthly, February 1996.




 Εξωτερικοί σύνδεσμοι 


Welkin
Κατηγορία:Αεροσκάφη του Β' Παγκοσμίου Πολέμου
Κατηγορία:Εμβολοκινητήρια στρατιωτικά αεροσκάφη